ຫວນ​ຄືນເຖິງ ​ຊີ​ວິດ ການເປັນ ​ທະ​ຫານ ຂອງ​ນັກ ​ລົບ​ເກົ່າ ຂອງ​ຊາວ ອາ​ເມ​ຣິ​ກັນ ເຊື້ອ​ສາຍ​ລາວ ຄົນ​ນຶ່ງ 
ເຖິງ​ແມ່ນ​ວ່າ ຕ້ອງ​ໄດ້​ຜ່ານ​ພ່າ​ຊີ​ວິດ​ອັນ​ຫຍຸ້ງ​ຍາກ ​ໃນ​ການ​ຝຶກ​ຊ້ອມ​ ເປັນ​ທະ​ຫານ​ ​ກໍ​ຕາມ ແຕ່​ທ່ານ​ແອ່ງ​ຄຳ ​ກໍ​ຍັງ​ຢາກ​ໃຫ້​ຫລາຍ​ຄົນ ພ້ອມ​ດ້ວຍ​ລູກ​ຫລານ​ຂອງ​ທ່ານ ​ເຂົ້າ​ເປັນ​ທະ​ຫານ​ຍ້ອນ​ເຫດ​ຜົນ​ຫລາຍ​ຢ່າງ​.
ເນື່ອງໃນໂອກາດສະເຫຼີມສະຫຼອງວັນນັກລົບເກົ່າ ທີ່ຫາກໍ່ຜ່ານພົ້ນໄປສອງມື້ ມານີ້ ລາຍການພິເສດຂອງວີໂອເອຈະນຳເອົາເລື້ອງລາວປະຫວັດຄວາມເປັນ ມາຂອງວັນນີ້ ແລະປະສົບການໃນການເປັນທະຫານຮັບໃຊ້ຊາດໃນສະຫະລັດ ຂອງຊາວອາເມຣິກັນເຊື້ອສາຍລາວຄົນນນຶ່ງມາເລົ່າສູ່ທ່ານຟັງ ເລື້ອງລາວຈະ ເປັນແນວໃດນັ້ນບົວສະຫວັນ ຈະນຳເອົາການສຳພາດກັບທ່ານ ແອ່ງຄຳ ຈັນ ທິຣາດອະດີດທະຫານມາຣິນຂອງສະຫະລັດໃນລັດແຄໂລຣີນາເໜືອ ມາສະ ເໜີທ່ານໃນອັນດັບຕໍ່ໄປ: ໃນສະຫະລັດ ວັນນັກລົບເກົ່າດັ້ງເດີມແລ້ວແມ່ນເອີ້ນວ່າ “Armistice Day,” ຫຼື ວັນສະຫງົບເສິກ ເພື່ອລະນຶກເຖິງການສິ້ນສຸດຂອງສົງຄາມໂລກຄັ້ງທີ 1, ຊຶ່ງລັດ ຖະສະພາໄດ້ຮັບຜ່ານຮ່າງກົດໝາຍໃນປີ 1926 ເພື່ອໃຫ້ມີການສະເຫຼີມສະຫຼອງ ວັນດັ່ງກ່າວໃນແຕ່ລະປີ ຈາກນັ້ນໃນວັນທີ 11 ພະຈິກ ນັບແຕ່ປີ 1938 ເປັນຕົ້ນມາ ວັນດັ່ງກ່າວກໍໄດ້ກາຍມາເປັນວັນພັກລັດຖະການຂອງສະຫະລັດ ສຳລັບວັນນັກ ລົບເກົ່າໃນປີນີ້, ວັນທີ 11 ເດືອນ 11 ແມ່ນກົງກັນກັບອາທິດ ທີ່ຜ່ານມາ ໃນແລງ ມື້ນີ້ທາງວີໂອເອພວກເຮົາ ມີຄວາມຍິນດີນຳເອົາປະສົບການໃນການເຂົ້າເປັນທະ ຫານມາຣິນໃໝ່ຂອງທ່ານ ແອ່ງຄຳ ຫລື ອາລວິນ (Alvin) ຈັນທິຣາດ ຊຶ່ງຜູ້ກ່ຽວ ຈົບຫລັກສູດຝຶກຊ້ອມຂັ້ນຕົ້ນ ທີ່ດຳເນີນໄປເປັນເວລາ 13 ອາທິດ ຫລື 3 ເດືອນປາຍ ແລະກຳລັງຈະກຽມໄປປະຈຳການຢູ່ຖານທັບໂອກີນາວາຂອງຍີ່ປຸ່ນໃນປີ 1993, ແຕ່ໂຊກບໍ່ເຂົ້າຂ້າງຜູ້ກ່ຽວຖືກບາດເຈັບໃນໄລຍະທີ່ຝຶກຊ້ອມຢູ່ Camp Lejeune ໃນລັດແຄໂຣລາຍນາເໜືອ ບ່ອນທີ່ທ່ານກຽມຕົວໄປປະຕິບັດໜ້າທີ່ນັ້ນ ຈຶ່ງຖືກໃຫ້ ປົດປ່ອຍອອກຈາກທະຫານ ທັ້ງໆທີ່ໃຈຍັງມັກ ແລະມີຄວາມຫວັງສູງຢາກຮັບໃຊ້ ຊາດຢູ່ ທ່ານແອ່ງຄຳເວົ້າວ່າ ທຸກຄົນທີ່ເຂົ້າເປັນທະຫານມາຣິນໃໝ່ ຈະຕ້ອງຖືກສົ່ງໄປຝຶກຢູ່ ບູດແຄມ (Boot camp) ຂອງສະຫະລັດຊຶ່ງຕັ້ງຢູ່ 2 ແຫ່ງ ຄືແຫ່ງນຶ່ງຢູ່ໃນລັດຄາລິຟໍເນຍ ແລະອີກແຫ່ງນຶ່ງແມ່ນຢູ່ລັດແຄໂຣລາຍນາໃຕ້ ສ່ວນທ່ານເອງແມ່ນຖືກສົ່ງໄປຝຶກການ ເປັນທະຫານຢູ່ເກາະ ແພຣີສ, ລັດຄາໂຣລາຍນາໃຕ້ເປັນເວລາ 13 ອາທິດ ຊຶ່ງການ ຝຶກນັ້ນລວມທັງການຝຶກຊ້ອມທາງຮ່າງກາຍ, ການຝຶກແລ່ນສິ່ງກີດຂວາງຕ່າງໆ ແລະ ການຍິງປືນ ທ່ານເລົ່າເຖິງປະສົບການດັ່ງກ່າວວ່າ ເຖິງແມ່ນວ່າ ຕ້ອງໄດ້ຜ່ານຜ່າຊີວິດອັນຫຍຸ້ງຍາກໃນການຝຶກຊ້ອມເປັນທະຫານເຊັ່ນ ນັ້ນກໍຕາມ ແຕ່ທ່ານແອ່ງຄຳ ກໍຍັງຢາກໃຫ້ຫລາຍຄົນ ພ້ອມດ້ວຍລູກຫລານຂອງທ່ານ ເຂົ້າເປັນທະຫານຍ້ອນເຫດຜົນຫລາຍຢ່າງດັ່ງທີ່ທ່ານເວົ້າສູ່ຟັງວ່າ ໂດຍຜ່ານວິທະຍຸວີໂອເອ ໃນນາມນັກລົບເກົ່າ ທ່ານແອ່ງຄຳຝາກເຖິງບັນດາທ່ານຜູ້ຟັງ ໂດຍທົ່ວໄປດັ່ງນີ້